CELEX: 62009TN0070
Language: et
Date: 2009-02-19 00:00:00
Title: Kohtuasi T-70/09: 19. veebruaril 2009 esitatud hagi – Madalmaad versus komisjon

18.4.2009   
            
            
               ET
            
            
               Euroopa Liidu Teataja
            
            
               C 90/34
            
         19. veebruaril 2009 esitatud hagi – Madalmaad versus komisjon
   (Kohtuasi T-70/09)
   2009/C 90/52
   Kohtumenetluse keel: hollandi
   
      Pooled
   
   
      Hageja: Madalmaade Kuningriik (esindajad: C. Wissels ja M. Noort)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               Tühistada komisjoni 11. detsembri 2008. aasta otsuse C (2008) 8355 Euroopa Regionaalarengu Fondi sellise osaluse vähendamise kohta, mis olid heaks kiidetud ühtse programmdokumendi raames eesmärgiga 2 hõlmatud regiooni Groningen-Drenthe jaoks – nr 97.07.13.003 – vastavalt komisjoni 26. mai 1997. aasta otsusele C (1997) 1362, artikkel 2 osas, milles esimesena nimetatud otsus puudutab tehtud korrektsiooni summas 1 139 346,24 eurot ning määrab summaks, mille osas toetusi ei maksta, 8 441 804 Hollandi kuldnat;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Oma hagiavaldust põhjendab Madalmaad esmalt õiguskindluse põhimõtte rikkumisega, kuna liikmesriigile pandi kohustusi tuginedes Euroopa Kohtu praktikale, kuigi nimetatud praktika aluseks olnud kohtuotsus tehti alles pärast nende kohustuste panemist ning nimetatud kohustused ei olnud liikmesriigile sel ajahetkel selged, täpsed ja ettenähtavad.
   Alternatiivselt heidab Madalmaad ette põhjendamise kohustuse rikkumist, kuna lähemalt ei ole põhjendatud, milles seisneb kõnealusel juhul selle projekti piiriülene huvi, mille teostamises lepiti kokku otse ning mille väärtus oli allpool hankelepingute sõlmimist sätestava direktiiviga ette nähtud piirmäära.
   Lõpuks heidab Madalmaad ette EÜ artikli 211 rikkumist, kuna komisjon vähendas projektidele ette nähtud siseriiklike nõuete väidetava rikkumise tõttu toetust 2 % võrra, kuigi selline vähendamise võimalus on ette nähtud üksnes seoses ühenduse õigusnormide järgimisega.